**תסריט לוקיישן**

**נביעה תמה- חיה מושייב**

[**Hayamo67@gmail.com**](mailto:Hayamo67@gmail.com)

**0526490953**

**דרמה- מתח אימה**

### חוץ- גינת הבית של נטע ואיתמר- יום

**נטע (26)** אישה נאה, מנומשת עם עיניים בהירות. לבושה במכנס ג'ינס רחב, וחולצה פרחונית, עם שרוולים קצרים, על ראשה סרט אדום (כיסוי ראש קטן וסמלי), על ידה טבעת נישואים דקיקה ועדינה. הולכת יחפה בגינה ומתעסקת בלנטוע שתילי פרחים, ליד שער הכניסה לביתם, השער ישן ועליו תלוי דף, שנראה שמשמש כשלט זמני "כאן גרים איתמר ונטע שוורץ". ברקע מתנגן הרדיו, ליד הרדיו יש הרבה קרטונים ריקים על השולחן שעומד בגינה מונחים ספרים, חפצים, נראה שהם בדיוק עברו דירה. השדרנית מספרת על עומסים כבדים בגינות סחרוב. נטע ממשיכה לעבוד במרץ על ערוגות הפרחים שמקבלים את פני הנכנסים לביתה החדש. גופה כפוף, היא מתעסקת באדמה. לפתע היא מרגישה מגע בכתפה, גופה נדרך מעט, היא מסתובבת. **דני (42)** השכן מהבית ליד, איש גדול, ורחב, עיניו כהות, נראות כבויות, המבע שלו, מעורער. הוא לא יוצר קשר עין כשנטע מסתובבת. בידו השניה הוא מחזיק את חפירה.

דני

אמא ביקשה שאבדוק שאת מסתדרת.

נטע

תודה

היא מתרוממת ונעמדת לצידו, ידיה מלאות באדמה, ופקעות של אמריליס בידייה

דני

אמא שואלת אם אני יכול לעזור לך.

ידו של דני עדין מחזיקה בכתפה של נטע, נטע מעט מתרחקת וידו נופלת, כאילו אין לה אחיזה ואינה חלק מהגוף, בצורה רפויה. ברדיו השדרנית מתחלפת במוזיקה גלגלצית עכשווית.

נטע

אתה יודע איפה יש מחזור קרטונים?

דני

בכניסה לישוב.

מחזור, קרטונים, נייר, בקבוקים, פלסטיק, זכוכית, פחיות שימורים, בגדים, קומפוסטר גדול ומסריח עם הרבה זבובים וחתולים

דני אומר הכל במונוטוניות ועיניו לא נפגשות בענייה של נטע, הוא סורק את גופה של נטע, ונתקע מעט באזור השדיים.

נטע

אני אוהבת חתולים, איתמר אלרגי לחתולים, הוא מעדיף כלבים

דני

אני לא אוהב חתולים.

אמא אמרה שאת צריכה את האת

זה שלי לא של אמא.

.

דני מושיט את האת לנטע, היא מחזיקה בה, ברקע בוקע מהרדיו השיר אברהם (דניאלה ספקטור(, השיר נקטע ויש מבזק

v.o שדרנית

מבזק מיוחד, בגבול לבנון התחממות בגזרה, שני חיילי מילואים נפצעו, יריית קטיושות לעבר...

האת נופל מבין ידייה למשמע המבזק

דני

אמא שאלה אם איתמר חוזר לשבת?

נטע מהנהנת

נטע

הוא צריך לחזור בכל רגע

דני

אמא אמרה שאגיד שאתם מוזמנים לערב שבת

נטע

תודה על ההזמנה

נבוא בפעם אחרת.

נטע פותחת את השער, שמשמיע קולות צורמים

דני

לשמן את השער

נטע

איתמר צריך לקנות את השמן.

נטע ממשיכה פנימה ולוקחת את הקרטונים ויוצאת מהשער, אחריה יוצא דני עם ערימה של קרטונים, ומדדה באיטיות אחרי נטע.

### חוץ. הכניסה לישוב עמדת המיחזור- יום

נטע הולכת לכיוון המיחזורית עם לא מעט קרטונים, ומאחוריה הולך דני עם קרטונים. הם מגיעים לחנייה מלאה במחזוריות, הנוף הנגלה מהחנייה נוף מדברי

דני

איתמר קצין?, אני גם רציתי ללכת לצבא, אמא לא הסכימה לי.

לפתע נראה על פניה של נטע, שהיא מבינה משהו, היא מניחה את הקרטונים בערימה

נטע

תשים הכל במכולה, טוב?

דני

לאן את הולכת?

נטע מתרחקת ולא שומעת את שאלתו של דני

### חוץ. עין מבוע- יום

נטע מתיישבת על מדרגות המעיין ומנסה להתקשר לאיתמר על ידייה יש עקבות מהאדמה שהתעסקה בה.

v.o איתמר

הלו, שלום כאן איתמר

אני לא זמין וכבר לא פנוי,

אז אל, אל, תשאירו לי הודעה קולית.

נטע צוחקת, ומשאירה הודעה, היא מכניסה יאת ידייה למעיין ושוטפת מעצמה את האדמה.

נטע

אהוב שלי, תדבר איתי, אני מחכה לך במעיין

אולי תפתיע אותי פה? חשבתי שנעשה זאת יחד. עוד מעט כבר שבת, מחכה לראות אותך.

נטע בודקת שאין איש בסביבה ומתפשטת ליד המעיין, היא מניחה את בגדיה במדרגות. כשהיא מנסה לרדת במדרגות, היא מפספסת מדרגה וכל גופה נופל לתוך המים. ראשה עולה היא מברכת

נטע

"בָּרוּךְ אַתָּה אֲדֹנָי אֱלֹהֵינוּ מֶלֶךְ הָעוֹלָם, אֲשֶׁר קְדְּשָׁנוּ בְּמִצְוֹתָיו וְצִוָּנוּ עַל הַטְּבִילָה"

היא מנסה להכניס את גופה, המים רדודים מידי, היא עולה לכיון הבאר (בתוך המעיין), היא קופצת לשם, ומרגישה שהיא שוקעת, היא מנסה לעלות, אנו רואים את ידה בחוץ, ויש הבדלים בסאונד, מתוך המעיין והיד שבחוץ. היא נאבקת בתוך המים, המעיין פעם (מעיין פועם הוא סוג של [מעיין](https://he.wikipedia.org/wiki/%D7%9E%D7%A2%D7%99%D7%99%D7%9F) [קארסטי](https://he.wikipedia.org/wiki/%D7%A7%D7%90%D7%A8%D7%A1%D7%98), אשר במקום לנבוע בקצב קבוע, הוא פורץ בקילוחים באופן קצוב כפעימות [לב](https://he.wikipedia.org/wiki/%D7%9C%D7%91). ספיקה בלתי רציפה זו נגרמת מאגירתם של [מי תהום](https://he.wikipedia.org/wiki/%D7%9E%D7%99_%D7%AA%D7%94%D7%95%D7%9D) בחללים קארסטיים בסלע, אשר מגיעים לסף מילוי מקסימלי, ואז מתרוקנים בבת אחת) כמות המים עולה, והיד שלה נעלמת. היא מצליחה לעלות ולהיאחז בדופן הבאר ולעלות את עצמה מחוץ לבאר. היא יוצאת מהמעיין ומתיישבת במדרגה, היא בוכה מהבהלה ונושמת בכבדות.

דני

אל תבכי

נטע מרימה את מבטה ורואה את דני מולה מעברו השני של המעיין, הוא מוריד את בגדיו וקופץ. נטע מכסה את עצמה עם החולצה, דני שוחה לעברה.

דני

את יפה

הוא אומר ומושיט את ידיו לעבר פניה, היא מתרחקת, נעמדת ומתלבשת במהירות ומתחילה ללכת בצעדים מהירים.

### חוץ. השער של המעיין- זמן שקיעה

נטע עולה מהמעיין, במהירות, היא מסתובבת לאחור ורואה שאין איש מאחוריה, לפתע היא שומעת קול של אדם, היא שוב מסתובבת ובודקת, היא לא רואה איש. היא מתקרבת לשער ושומעת צפירות, היא מתחילה לרוץ, משהו הודף אותה לאחור כאילו מושכים בה. היא מסתובבת ורואה את פניו של דני, היא מסתובבת שוב ואין איש. היא מתחילה לרעוד, הרוח הקרירה עוברת בה ומנשבת. כל הצמחיה מסביב זזה לקולות הרוח. היא מסתובבת לאחור ורואה את דני מושך בה. דני תופס בה בחוזקה.

מבטה על הצמחיה המתנוענעת. היא מנסה להרפות מהאחיזה של דני, לרגע הוא מרפה, היא רצה ומגיעה לשער ומנסה לפתוח אותו, היא מנסה לדחוף בחוזקה, היא מבינה שהשער נעול.

נטע(בלחישה)

איתמרי?

היא נשנעת על הגדר כשפנייה לכיון המעיין, ודני רץ בפנים חתומות לעברה פתאום אוטו עובר מאחוריה ולשנייה פנסים אדומים מאירים אותה, היא מתחילה לצעוק, ורואה שאין מולה איש.

נטע (בצעקה)

איתמר, איתמר

היא מחליטה לעלות על השער, דוחפת את גופה לעלות, כשהיא כבר למעלה ורוצה להעביר את הרגל שלה לצד השני, הרגל שלה נשרטת, והיא נעמדת על השער וקופצת. כשהיא מתרוממת ידה נוגעת בברך שלה ומגלה דם על ידייה. פתאום כשידייה מגואלות בדם שלה, היא מרגישה יד שנוגעת בה, היא מסתובבת, ורואה שזה דני, היא מסתובבת שוב ורואה מישהו במדים

נטע

איתמר?

היא רואה צללית

איתמר

את מסתדרת לבד?

היא מנסה לחבק אותו המדים של הצל נכתמות בדם, לא רק איפה שידה נוגעת כולו מתחיל להצבע בדם. היא מתרנטע

איתמר

תתקרבי אלי אהובה

היא מנסה להתקרב ידיו המגואלות בדם מושטות לידייה, היא מושיטה יד

נטע

אל תשאיר אותי לבד

איתמר

בואי אליי

לפתע אוטו עובר המדים האדומים נעלמים. ונטע רואה שאיתמר לא שם, היא צועקת

נטע

איתמר, איתמר

אנחנו רואים את פניו של דני מעבר לשער

### חוץ. תצפית (מצפה אורית)- זמן שקיעה

נטע עולה ורואה את איתמר יושב, במדיו, אין כתמים

איתמר

אהובה, מזל טוב

נטע מתקרבה במהירות אליו, הוא נעמד, היא מחבקת אותו

נטע

אתה לא תאמין לי, ראיתי אותך, דיממת.

כשהיא אומרת את זה, הוא מתרחק ממנה, ודם מתחיל לנזול מתוך המדים

איתמר

תאמיני בזה

היא מנסה להתקרב ולחבק אותו

איתמר

תעזבי אותי, את יכולה בלעדי

נטע עומדת קרוב אליו ובוכה, מאוחורי איתמר יש אורות של רכב, דמותו נשארת היא רואה אותו באור פנסי הרכב, מישהו יוצא מהרכב, **אורי (56)** הקב"ט של הישוב, איש רזה וגבוה, עם עיניים עצלות, ועור רפוי,

אורי

נטע שוורץ?

נטע

כן,

אורי

שבת תכף נכנסת, בואי מחפשים אותך

אורי נכנס לרכב וסוגר את דלתו ופותח דלת בכדי שנטע תכנס מהרדיו מתנגן השיר "סכין חותכת בבשר" (נעם סגל) היא עוברת לידו ולא נכנסת

נטע

שבת שלום

### חוץ. פינת המחזורים- זמן שקיעה

נטע עולה מהתצפית, לכיוון פינת המחזורים, ורואה עננת עשן ממקום מרוחק,

דני (בצרחה)

חתול חתולי

נטע מתחילה לרוץ, היא שומעת צרחות, היא רצה לכיוון עננת העשן, בבהלה, היא רואה שהקרטונים שהיא הניחה מוצתים, ודני יושב מרחוק צורח ומלטף חתול. כשהוא רואה את נטע הוא קם ורץ עם החתול לקרטונים שעולים באש,

דני

אל תספרי לאמא

הוא אומר ומחזיק את החתול מעל האש

נטע

אני לא אספר, זה בנינו,

דני

אני צריך להיות כמו אמא שלי

דני מתחיל לבכות ולצרוח, נטע מתקרבת ומושיטה את ידה, הוא לוקח את החתול בין ידיו ומניח את החתול בידיה של נטע. הוא נעמד קרוב לידה והם מתחבקים כשבניהם החתול.

### חוץ. שער הכניסה לבית של איתמר ונטע- ערב

נטע מחזיקה בחתול, ודני מדדה אחריה,

דני

היא לא אוהבת חתולים, היא תכעס

נטע

ואתה?

דני

אני שונא מה שאמא שונאת, את אבא היא שונאת שמת במלחמה ביום שנולדתי וקראו לי דני כמו שלאבא שלי.

נטע

זה נורא, אני מצטערת לשמוע

הם נכנסים לגינה, השער צורם שוב, היא מושיטה את ידה ומחזיקה בידו של דני

דני

למרוח שמן

נטע

לצבוע את השער, איתמר אמר שיעשה זאת כשיחזור

דני

אמרת שהוא חוזר היום

נטע (בחיוך)

הוא חוזר היום מהמילואים

היא מחייכת ומלטפת את החתול ומשחררת אותו מידייה, החתול מלטף בזנבו את קצה המכנס של דני. הרדיו דלוק, והשדרנית שוב מספרת על האירוע ההיתקלות ומספרת שישנם הרוגים.

נטע מכבה את הרדיו

נטע

שבת שלום

כשהיא אומרת לדני שבת שלום, רכב צבאי מחנה, והפנסים של הרכב מאירים על החתול.

דני

איך נקרא לו?

נטע

למי?

דני

לילד שלך

מבטה של נטע לעבר השער, איתמר עומד שם, ופותח את השער החורק, נטע רצה לעבר איתמר ומחבקת אותו

נטע

איתמרי שלי